**VÝZVA NA PREDKLADANIE PONÚK**

**k zákazke s nízkou hodnotou podľa ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**na predmet zákazky: *„Rozosielanie hromadného emailingu na kontaktnú databázu“***

**1.** **Identifikácia obstarávateľskej organizácie**

Názov: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Štát: Slovenská republika

IČO: 35 937 874

DIČ: 20 22 02 70 40

URL: <https://www.vszp.sk/>

Profil: <https://www.uvo.gov.sk/vyhladavanie-profilov/zakazky/9262>

**2. Predmet zákazky**

**2.1. Názov predmetu zákazky:**

Rozosielanie hromadného emailingu na kontaktnú databázu

**2.2. Opis predmetu zákazky:**

Zabezpečenie hromadného emailingu na kontaktnú databázu obdobia 24 mesiacov

**Špecifikácia predmetu zákazky:**

1. **Počet kontaktov – veľkosť databázy**

* Hromadné posielanie nad 350 000 kontaktov naraz, dodávateľ deklaruje skúsenosť s podobným rozsahom
* Zabezpečenie rozposielanie v rozsahu niekoľkých hodín, max v rozsahu 12 hod, a to plne automatizovane – dodávateľ deklaruje túto možnosť služby
* Zabezpečenie rozposielania hromadných správ v plánovanom rozsahu počas roka 2020/2021:

|  |  |  |  |
| --- | --- | --- | --- |
| **mesiac** | **počet** | **množstvo kontaktov** | **spolu** |
| januar | 1x | min. 15 000 | min. 15 000 |
| feb- dec | 1x/M | min. 50 000 | min. 50 000/M |
| apr - sept | 1x/M | min. 350 000 | min. 350 000/M |

1. **Obsluha databázy**

* Import dát – je nutné technické zabezpečenie bezpečného importu dát, dodávateľ deklaruje
* Export dát – je nutné technické zabezpečenie bezpečného exportu dát na pravidelnej báze za účelom dodania aktuálnej databázy v stanovenej pravidelnej lehote, dodávateľ deklaruje
* Automatické odhlasovanie z newslettera + možnosť formulovať vlastnú textáciu pre odhlásenie
* Možnosť rozposielania správ aj BEZ možnosti odhlásenia, najmä za účelom využívania oprávneného záujmu, tj. obchodných správ (zmena zmluvných podmienok a pod.), ktoré zo zákona nepodliehajú povinnosti poskytnúť možnosť odhlásenia sa.
* Automatické prepojenie databáz, resp. automatická aktualizácia databázy, a to najmä zabezpečenie zberu nových kontaktov z viacerých kontaktných miest (formulárov na webe, sociálnych médiách...)

1. **Ochrana osobných údajov**

* Dodávateľ deklaruje zabezpečenie bezpečnosti osobných údajov v databáze, a to najmä v súlade so všetkými aktuálnymi požiadavkami európskej GDPR
* Dodávateľ deklaruje, že disponuje minimálne jedným datacentrom v rámci členských štátov EÚ, najmä z dôvodu bezpečnosti a ochrany osobných údajov a doloží, že importované dáta neopustia európsky priestor, na ktorý sa vzťahuje európske GDPR.

1. **Metriky a iné**

* Meranie metrík: unique open rata, click through rate, click to open rate, unsubscribe rate, plánovanie mailov v čase
* Segmentácia databázy – podľa aktívnosti subscriberov (rozdelenie aktívnych a menej aktívnych subscriberov)
* Oprava chybných adries (napr. gimail.com)
* Kompatibilita v oslovovaní – v prípade, že poznáme Meno, Priezvisko. A v prípade, že nepoznáme Meno, Priezvisko
* Možnosť overenia mailu (jeho existencie) predtým, ako ho zadá užívateľ do formulára
* Dodávateľ poskytne klientsky servis v rozsahu – dennej operatívy, „živý operátor“ tj (nie robot), možnosti zapracovania požadovaných úprav a zmien podľa požiadaviek objednávateľa.

**Osobité požiadavky na dodávateľa/predmet zákazky:**

* Dodávateľ predloží reálnu skúsenosť s rozposielaním hromadných správo veľkosti viac než 350 000 kontaktov naraz
* Dodávateľ deklaruje možnosť využitia funkcie automatizácie za účelom rozšírenia služby o túto funkciu, a to najmä z dôvodu hlbšej práce s dátami a užívateľmi na webe – tj. transakčné správy/maily a získavania dát o užívateľskom správaní na webe a ich spracovávanie – use case/reálna skúsenosť
* Dodávateľ predloží cenovú ponuku v dvoch verziách – 1. verzia bez funkcie automatizácie, 2. verzia s funkciou automatizácie. V 2. verzii predloží aj cenovú ponuku pre man-day (človeko-deň) a jeho rozsah služieb. Funkcia automatizácie slúži ako doplnková funkcia k hlavnej službe (tj. hromadné rozposielanie správ).
* VšZP hľadá etablovaného partnera pre hromadné rozposielanie správ, ktorý má preukázateľnú historickú skúsenosť s danou službou a jej poskytovaním pre klienta v približnom rozsahu (350 000+ kontaktov) a pre ktorého je daná služba core business. Pre špecifickosť a povahu služby hľadá dodávateľa, ktorý poskytuje klientsky servis v slovenskom alebo českom jazyku prostredníctvom živého agenta.

**3.** **Miesto a lehota poskytnutia predmetu zákazky**

**3.1. Miesto dodania predmetu zákazky:**

VšZP, Panónska cesta 2, Bratislava

**3.2.** **Trvanie Zmluvy alebo lehoty uskutočnenia:**

24 mesiacov

1. **Predpokladaná hodnota zákazky**

11 994,- EUR bez DPH.

1. **Zmluva**

Typ zmluvy na dodanie predmetu zákazky: Zmluva o poskytovaní služieb uzavretá podľa zákona č. 513/1991 Zb. Obchodný zákonník v znení neskorších predpisov.

1. **Príprava a obsah ponuky**
   1. **Vyhotovenie ponuky**
      1. Vyhlásenia, potvrdenia, doklady a iné dokumenty tvoriace ponuku, požadované v tejto Výzve, môžu byť v ponuke predložené aj ako kópie. Originály alebo ich úradne osvedčené kópie predloží úspešný uchádzač pri podpise Zmluvy k nahliadnutiu.
      2. Ponuka a ďalšie doklady, vyhlásenia, potvrdenia a dokumenty musia byť predložené v slovenskom jazyku.
      3. Uchádzač predloží ponuku v jednom origináli.
   2. **Obsah ponuky**
      1. Podmienky účasti

1. Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“):

a) je oprávnený dodávať tovar – uchádzač preukazuje doloženým dokladom o oprávnení poskytovať službu, ktorá zodpovedá predmetu zákazky

b) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu - uchádzač preukazuje doloženým čestným vyhlásením

* + 1. Dokladová časť ponuky

1. Vyhlásenia uchádzača - uchádzač predloží podpísané vyhlásenie podľa prílohy č. 1 tejto Výzvy.
2. Zoznam subdodávateľov - uchádzač predloží podpísané vyhlásenie podľa prílohy č. 2 tejto Výzvy.
3. Vyplnený Návrh zmluvy o poskytnutí služby podpísanú na znak súhlasu s obchodnými podmienkami oprávnenou osobou konajúcou za uchádzača.
4. **Podmienky predkladania cenovej ponuky** 
   1. **Miesto a lehota na predkladanie ponúk**
      1. Lehota na predkladanie ponúk je do **03.02.2021** **do 9:00 hod.**
      2. Uchádzači predložia svoje ponuky elektronicky priamo do systému JOSEPHINE umiestnenom na webovej adrese https://josephine.proebiz.com/ do lehoty na predkladanie ponúk.
      3. Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/ Pri vkladaní ponuky uchádzači postupujú nasledovne:

- dokumenty uchádzač vkladá v okne „PONUKY“ v časti „Ponuka (súbor priloží uchádzač cez tlačidlo +)“.

- V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému houston@proebiz.com alebo telefonicky +421 220 255 999..

* 1. **Lehota viazanosti cenovej ponuky**
     1. Lehota viazanosti ponúk je do 30.04.2021.
     2. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.

1. **Vysvetľovanie**
   1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať obstarávateľskú organizáciu v systéme JOSEPHINE o ich vysvetlenie.
   2. Do predmetu správy záujemca uvedie označenie „Žiadosť o vysvetlenie“. Uchádzač musí svoju žiadosť doručiť obstarávateľskej organizácii max. ***48 hodín (počas pracovných dní) pred uplynutím lehoty na predkladanie ponúk***, tak aby mala obstarávateľská organizácia dostatok času na spracovanie žiadosti a doručenie odpovede všetkým záujemcom.
   3. Záujemcom bude vysvetlenie doručené elektronicky v systéme JOSEPHINE ***najneskôr 24 hodín (počas pracovných dní) pred uplynutím lehoty na predkladanie ponúk.*** O doručení správy bude záujemca informovaný prostredníctvom notifikačného emailu na e-mailovú adresu zadanú pri registrácií.
2. **Hodnotenie ponúk a oznámenie výsledkov**
   1. **Kritéria na hodnotenie ponúk:**

**najnižšia cena** za celý predmet zákazky v EUR s DPH

* 1. **Verejný obstarávateľ si vyhradzuje právo neprijať ani jednu z predložených ponúk.**

1. **Obchodné podmienky**

Plnenie s úspešným uchádzačom, ktorého ponuka bola prijatá, bude realizované na základe Zmluvy o poskytnutí služby.

V Bratislave, dňa 25.01.2021.

**Prílohy:**

Príloha č. 1: Formulár Vyhlásenie uchádzača

Príloha č. 2: Formulár Zoznam subdodávateľov

v.r.

Mgr. Daniela Krnáčová

Odbor verejného obstarávania

Všeobecná zdravotná poisťovňa, a.s.

**Príloha č. 1**

**VYHLÁSENIA UCHÁDZAČA**

uchádzač (obchodné meno a sídlo/miesto podnikania uchádzača) ........................ týmto vyhlasuje, že

je dôkladne oboznámený a súhlasí s podmienkami obstarávania „***Rozosielanie hromadného emailingu na kontaktnú databázu***“, ktoré sú určené vo Výzve na predloženie ponuky, jej prílohách a v iných dokumentoch poskytnutých verejným obstarávateľom v lehote na predkladanie ponúk,

všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a nie je osobou, ktorej technické alebo odborné kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku.

.........................................

(podpis oprávnenej osoby)

V ..........................., dňa ...................

**Príloha č. 2**

**Zoznam subdodávateľov**

Obchodné meno: .......................................

Adresa sídla: ..............................................

I. \*Zabezpečenie predmetu zákazky „***Rozosielanie hromadného emailingu na kontaktnú databázu*“**, vyhlásenej podľa zákona o verejnom obstarávaní, vo veci ktorej je uzatvorená **Rámcová dohoda,** budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto dohody, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu dohody nebudeme plniť prostredníctvom subdodávateľov.

.........................................

(podpis oprávnenej osoby)

V ..........................., dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.